Samuel Josef Agnon

Samuel Josef AGNON, ankaŭ kiel Shmuel Yosef Agnon kies vera nomo estas Jozef Ŝmuel Czaczkes (naskiĝis la 17-an de julio 1888 en Buĉaĉ, mortis la 17-an de februaro 1970https://www.nobelprize.org/prizes/literature/1966/agnon/facts/ en Reĥovot apud Telavivo) estis israela verkisto. En 1966 oni aljuĝis al li kaj ankaŭ al Nelly Sachs la Nobel-premion pri literaturo. Dum la laŭda parolado estis substrekita lia "ege karakteriza rakontadarto kun motivoj el la vivo de la juda popolo".

 Vivo 
Kiel 15-jaraĝulo li publikigis la unuajn poemojn, kiujn li skribis kaj en la hebrea kaj en la jida lingvo.

Alveninte en Palestino en 1907, li instalis sin en 1910 en Jerusalemo. Krom pli longa restado en Germanujo de 1913 ĝis 1924 li ĉiam vivis en Israelo. En 1935 li estis la unua ricevinto de la Bialik-premio, la plej renoma literatura premio de Israelo.

 Temoj 
Liaj en klasika stilo verkitaj rakontoj entenas multe da judaj popolaj legendmotivoj kaj elementoj de juda mistiko. Ili raportas pri la disfalo de la judaj komunumoj en Galicio inter la junaj jaroj de la verkinto kaj la katastrofa eksplodo de la Unua Mondmilito.

Liaj en Israelo ludantaj historioj aliaflanke rakontas pri la konfliktoj inter tradiciaj setlintoj kaj modernaj judoj.

Al la plej konataj verkoj nombriĝas la romanoj Die Versorgung der Braut (1931, prilaborita en 1953), Nur wie ein Gast zur Nacht (1938/1939) kaj Ŝira (postmorte 1971).

 Verkaro 
La kompletaj verkoj de Agnon estis publikigitaj en 1964 en Jerusalemo kaj enhavas ok volumojn:

 Haknassat Kalla ( La Doto de Vidvino )
 Elou va-élou ( Tiuj kaj tiuj )
 Kappot Al-Hamanoul ( Super la Sojlo )
 Oréah nata laloun ( Tranokta gastiganto )
 Tmol sishom ( hieraŭ antaŭhieraŭ )
 Samuk veniré ( Proksime kaj videbla )
 Ad héna ( Ĝis ĉi tie )
 Haésh vehaétsim ( Fajro kaj ligno )

Aldone al tiuj volumoj, Agnon komentis tradiciajn tekstojn ligitajn al la grandaj solenaĵoj de la juda jara kalendaro.

 Literaturo 
 Amos Oz: Das Schweigen des Himmels: über Samuel J. Agnon. Jüdischer Verlag, Frankfurt am Main 1998, ISBN 3-633-54147-0.

 Eksteraj ligiloj 


 Pri la premiito, fare de la nobelpremia komitato.
 Shiri Lev Ari: http://www.haaretz.co.il/hasite/pages/ShArt.jhtml?itemNo=735251  (Angla traduko: S.Y. Agnon's relatives: The E. Jerusalem Nashashibis; Ha'aretz, 10. Julio 2006)

 Notoj 

Kategorio:Hebrelingvaj verkistoj
Kategorio:Judaj verkistoj
Kategorio:Israelaj judoj
Kategorio:Ukrainaj judoj
Kategorio:Israelaj verkistoj
Kategorio:Nobel-premiitoj pri literaturo
Kategorio:Personoj sur israelaj monbiletoj